**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 20.10.2022 ora 08.00 – 21.10.2022, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 21.10.2022, ora 08.00**

**RÂURI:**

**Debitele au fost în general staționare**, exceptând cursurile inferioare ale Mureșului, Begăi, Timișului și Bârzavei, unde au fost în scădere.

Debitele se situează în general la valori sub mediile multianuale lunare, cu coeficienți moduli cuprinși între 30-80% din normalele lunare, mai mari (în jurul și peste normalele lunare) pe râurile din bazinele hidrografice: Vișeu, Someșul Mic, Bârzava, cursul Someșului, bazinul superior și mijlociu al Jiului, bazinele superioare ale Someșului, Crișurilor, Mureșului, Târnavelor, cursul superior al Trotușului, cursul superior și mijlociu al Bistriței, pe unii afluenți din bazinele superioare ale Argeșului şi Ialomiței și mai mici (sub 30% din mediile multianuale lunare) pe râurile din bazinele hidrografice: Cerna, Tazlău, Rm. Sărat, Bârlad şi Jijia.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în general staționare,** exceptând cursul inferior al Mureșului, unde vor fi în scădere.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNARE:**

**Debitul la intrarea în ţară** (secţiunea Baziaş) în intervalul 20 – 21.10.2022 **a fost** **în scădere, având valoarea de** **2800 m3/s,** sub media multianuală a lunii **octombrie (3850 m3/s).**

În aval de Porţile de Fier debitele au fost în scădere.

**Debitul la intrarea în țară (secțiunea Baziaș) va fi staționar (2800 m3/s).**

În aval de Porțile de Fier debitele vor fi în scădere.

**2.** **Situaţia meteorologică în intervalul 20.10.2022, ora 08.00 – 21.10.2022, ora 08.00**

**În ţara,** vremea s-a răcit în toată țara, însă valorile termice diurne s-au situat în jurul celor specifice perioadei, excepție făcând nord-estul unde au fost mai scăzute și pe suprafețe mici sudul unde au fost mai ridicate. Cerul a avut înnorări temporare pe parcursul zilei în estul Transilvaniei, Moldova, Muntenia și Dobrogea, noaptea în sudul teritoriului, iar în rest a fost mai mult senin. Vântul a suflat slab și moderat, local și temporar cu intensificări până spre orele serii, îndeosebi în estul și sud-estul țării, unde s-au atins rafale în general de 50...60 km/h. Temperaturile maxime s-au situat între 9 grade la Darabani, Rădăuți și Suceava și 21 de grade la Drobeta-Turnu Severin, Calafat, Bechet și Zimnicea, iar cele minime au fost cuprinse între -6 grade la Miercurea Ciuc și Întorsura Buzăului și 8 grade la Dumbrăvița de Codru, Șiria, Drobeta-Turnu Severin, Târgu Jiu și Giurgiu. Dimineața, pe alocuri în vestul și centrul țării s-a semnalat ceață.

*OBSERVAȚII - au fost emise 7 atenționări cod galben pentru fenomene meteorologice periculoase imediate.*

**La Bucureşti,** vremea s-a răcit față de ziua precedentă și a devenit normală termic pentru această perioadă. Cerul a fost temporar noros, iar vântul a suflat slab și moderat. Temperatura maximă a fost de 16 grade la Afumați și 17 grade la Filaret și Băneasa, iar la ora 6 se înregistrau 6 grade la Afumați și 7 grade la Filaret și Băneasa.

**3. Prognoza meteorologică în intervalul 21.10.2022, ora 08.00 – 22.10.2022, ora 08.00**

**În ţara,** vremea va fi în general frumoasă, dar rece dimineața. Cerul, mai mult senin în prima parte a zilei, treptat dinspre regiunile vestice, va deveni temporar noros în cea mai mare parte a țării. Spre sfârșitul intervalului va crește probabilitatea pentru ploi slabe izolate, în Maramureș, nordul Moldovei și în zona Carpaților Orientali. Vântul va sufla slab și moderat, cu ușoare intensificări în sudul Banatului și pe crestele montane. Temperaturile maxime vor fi cuprinse între 11 și 20 de grade, iar cele minime între -2 grade în depresiunile Carpaților Orientali și 12 grade în Dealurile de Vest. Izolat vor fi condiții de ceață.

**La Bucureşti,** vremea va fi predominant frumoasă. Cerul va fi mai mult senin pe parcursul zilei și în prima parte a nopții, apoi va prezenta înnorări temporare. Vântul va sufla slab până la moderat. Temperatura maximă va fi de 15...16 grade, iar cea minimă de 3...6 grade.

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, **s-au înregistrat depăşiri ale mediei zilnice de 50 µg/m3 pentru PM10** (pulberi în suspensie cu diametrul sub 10 microni), în data de 19.10.2022, **la staţiile cu indicativele B-27,B-28,B-9,B-12,B-13,B-14,B-24,B-29,B-6,B-26,MS-2,IS-5,CT-7.**

**3.2. În domeniul solului şi vegetaţiei**

**ARBDD Tulcea** informează de izbucnirea unui incendiu de vegetație uscată în data de 19.10.2022, în jurul orei 15.00, în zona de sud a grindului Litcov, în apropiere de Pădurea Caraorman, pe raza Districtului Ecologic Caraorman, județul Tulcea. Arde vegetație de stuf și papură.

Nu sunt obiective economice în zona. Nu au fost observate mortalităţi la speciile de păsări şi animale sălbatice în zona incendiată.

Se va reveni cu informații.

**ARBDD Tulcea** informează de izbucnirea unui incendiu de vegetație uscată în data de 19.10.2022, în jurul orei 16.00, în zona braț Sf. Gheorghe, km 9, mal drept, pe raza Districtului Ecologic Murighiol-Sf. Gheorghe, județul Tulcea. Arde vegetatie de stuf si papură.

Nu sunt obiective economice în zona. Nu au fost observate mortalităţi la speciile de păsări şi animale sălbatice în zona incendiată. Se va reveni cu informații.

**ARBDD Tulcea** informează de izbucnirea unui incendiu de vegetație uscată în data de 20.10.2022, în jurul orei 14.30, în zona canal Trofilca, pe raza Districtului Ecologic Tulcea-Chilia, județul Tulcea. Arde vegetatie de stuf si papură.

Nu sunt obiective economice în zona. Nu au fost observate mortalităţi la speciile de păsări şi animale sălbatice în zona incendiată.

Se va reveni cu informații.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

***Administratia Bazinala de Apă* Prut-Bârlad**

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

***V. ALTE EVENIMENTE***

**Măsuri și intervenții Lac Tăul Mare (aflat în administrarea UAT Roșia Montană) și curs de apă pârâu Roșia Montană (afluent de dreapta al râului Abrud), jud. Alba – situația din data de 20.10.2022, ora 18:30:**

-nivel apa baraj -5.23 m fata de NNR,

-in pâlnia de eroziune nu se observa deplasări sau infiltrații,

-pompele din subordinea ISU nu funcționează , fiind oprite momentan,

-pe paramentele amonte și aval nu se observa fisuri,

-pe paramentul aval nu se observa exfiltratii.

Direcția Comunicare